# Guia Ubuntu/Unity
## Introducció a l'escriptori Unity

Des dels seu inicis, Ubuntu sempre ha utilitzat en la seva versió principal l'escriptori Gnome. Però per la nova versió 11.04 han volgut fer un canvi bastant important. Unity, que fins ara era l'escriptori per les versions netbook, serà l'escriptori de la versió principal. Un dels arguments per aquest canvi és la lleugeresa d'aquest escriptori, donat que estava pensat per a netbooks que solen tenir recursos de maquinari més ajustats. Potser des de Canonical han pensat que a un ordinador convencional també l'hi aniria molt bé. Potser també ho fan per un canvi de look, hi ha opinions per a tots el gustos.
La principal novetat és el llançador d'aplicacions que hi ha al costat esquerre. No es tracta d'un dock com fins ara es podia instal·lar a l'Ubuntu, sinó com una gran barra de botons (enllaços a programes) que se'n poden afegir i treure. En iniciar un programa que no hi sigui en aquesta barra lateral, aquest apareixerà a la barra indicant que està iniciat, tanmateix fent clic dret sobre el botó del programa, tindreu l'opció d'ancorar l'iniciador del programa a la barra lateral esquerre.
L'accés a programes que no hi siguin al llançador vertical esquerre pot semblar no tan senzill com a les anteriors versions d'Ubuntu, donat que no hi ha un menú per temes. En aquest llançador hi trobareu una icona, representada amb una mena de lupa amb el símbol +, que dóna accés a tot el programari instal·lat. Si hi feu clic, tindreu accés a tres menús: (aplicacions) les més utilitzades, instaŀlades i aplicacions disponibles per baixar. A la part superior dreta, per defecte, hi be seleccionat Totes les aplicacions. Si voleu fer una cerca més acurada, podeu fer hi clic per seleccionar per temes: Internet, Jocs, Multimèdia, Educació, etc.

## Panell superior

En aquest panell, en ordre aleatori, de dreta a esquerra hi podreu trobar:
* La primera icona, en forma de cercle, serveix per: Blocar la pantalla, iniciar una sessió de convidat, canviar d'usuari, Surt - per sortir a la pantalla d'entrada, atura temporalment, hiberna, reinicia i atura i, una de les opcions més útils, Paràmetres del Sistema. En aquesta última opció tindreu accés al Centre de Control, amb el qual tindreu control d'infinitats d'opcions de configuració del vostre sistema: Data i Hora, estalvi de pantalla, aplicacions d'inici, compartició de fitxers, creador de discs d'arrencada, impressió, gestor d'actualitzacions, suport d'idioma, etc.
* La que hi surt el nom d'usuari en ús, fent-hi clic esquerre, tindreu accés a: Comptes de xat, Comptes de difusió, i quant a mi.
* Tot seguit, data i hora.
* Icona representada per un sobre. Accés als programes de comunicació: Xat, Correu, Twitter, Facebook, Ubuntu One.
* Control de volum. Amb el botó esquerre tindreu accés al regulador de volum, preferències de so i Banshee (reproductor multimèdia).
* Indicador de bateria (en el cas d'un portàtil)
* Bluetooth (en el cas que en tingueu)
* Icona de connexió de xarxa. Amb el botó esquerre podreu triar la connexió, i amb el del la dreta editar-la.
* L'última icona, amb el logo d'Ubuntu, us desplegarà la barra llançadora esquerre (en el cas que estigui ocultada) i el menú per cercar programes o arxius.

## Panell lateral esquerre

En aquest panell hi ha accés directe a alguns programes ja definits. D'amunt a avall:
* Icona d'instal·lació de l'Ubuntu. En el cas d'utilitzar un Live CD.
* Accés a les carpetes. Obre el navegador de fitxers Nautilus.
* Navegador d'internet FireFox.
* LibreOffice Calc
* LibreOffice Impress
* LibreOffice Writer
* Centre de programari de l'Ubuntu
* Ubuntu One. (http://ca.wikibooks.org/wiki/Guia_Ubuntu/Ubuntu_One)
* Canviador d'espais de treball. Selecció d'escriptoris.
* Fitxers i carpetes. Cercador.
* Aplicacions.
* Paperera